**ANUNȚ PRIVIND ELIBERAREA AVIZELOR PENTRU ANUL 2023**

**Vă informăm că începând cu data de 3 OCTOMBRIE 2022 începe acțiunea de eliberare a AVIZELOR de liberă practică pentru anul 2023.**

Membrii OAMGMAMR pot solicita avizul pentru anul 2023 in perioada 01.10.2022 - 31.12.2022.

**Pentru a preîntâmpina aglomerația în luna Decembrie 2022 sau în luna Ianuarie 2023, vă rugăm să aduceți DOSARUL cu actele necesare pentru eliberarea AVIZULUI 2023 începând cu 03 OCTOMBRIE 2022.**

**Avizul anual se eliberează la cerere**, la data începerii activității profesionale sau în ultimul trimestru al anului în curs pentru anul următor**,** dacă sunt îndeplinite cumulativ condiţiile prevăzute de reglementările legale în vigoare:

1. **asigurare de răspundere civilă pentru greșeli în activitatea profesională, valabilă pentru anul  calendaristic pentru care se solicită avizul**, cu respectarea sumei minime de asigurare prevăzută legal pentru locul de muncă în care solicitantul exercită profesia de asistent medical/moaşă;
2. **plata cotizaţiei la zi**;
3. **realizarea numarului minim de credite de educatie medicala continua pe anul in curs**

Membrii OAMGMAMR care la data solicitarii avizului nu indeplinesc conditiile prevazute si celor care ***solicita avizul*** ***dupa data de 31 decembrie.2022, eliberarea avizului pentru anul 2023 se face cu valabilitate doar de la data solicitarii si îndeplinirii tuturor cerințelor legale.***

„Obligativitatea realizării creditelor se referă la perioada exercitării profesiei. Sunt exceptaţi de la obligativitatea de a cumula creditele stabilite pentru un an calendaristic membrii OAMGMAMR care au profesat o perioadă mai mică de şase luni în anul calendaristic respectiv şi asistenţii medicali nevăzători”, precizează Programul Naţional de Educaţie Medicală Continuă.

**Membrii OAMGMAMR care nu au realizat numărul de credite obligatoriu pentru anul 2022 pot să urmeze cursurile GRATUIT pe platforma OAMGMAMR NAȚIONAL :**

* [**http://emc.oamr.ro**](http://emc.oamr.ro/)
* [**https://emc.oamr.ro/suport/**](https://emc.oamr.ro/suport/)

**Pentru obținerea avizului pentru anul 2023, membrii OAMGMAMR – Filiala Teleorman completează cererea tip (*Cerere eliberare Aviz pentru exercitarea profesiei /an 2023)* și anexează toate documentele solicitate în cerere, după caz.**

**Referitor la asigurarea de malpraxis:**

**– Valoarea minimă a riscului asigurat va fi conform Hotărârii nr 5/16.03.2018 privind stabilirea valorii minime asigurate pentru răspunderea civilă în domeniul medical**

**EMITENT:ORDINUL ASISTENŢILOR MEDICALI GENERALIŞTI, MOAŞELOR ŞI ASISTENŢILOR MEDICALI DIN ROMÂNIA**

**PUBLICATĂ ÎN: MONITORUL OFICIAL NR. 278 din 29 martie 2018**

**Art. 1. –** **Asistenţii medicali generalişti, moaşele şi asistenţii medicali care îşi exercită profesia de asistenţi medicali generalişti, moaşe şi asistenţi medicali vor încheia asigurări de răspundere civilă în domeniul medical la o valoare minimă a riscului asigurat, după cum urmează:**

**a) asistenţii medicali generalişti, moaşele şi asistenţii medicali din specialitățile paraclinice, care exercită profesia în unităţile sanitare cu paturi, centre de primire urgenţe şi unităţi de primiri urgenţe, servicii județene de ambulanţă, DGASPC, clinici private acreditate asimilate ca unităţi sanitare cu paturi, echivalentul în lei al sumei de 10.000 euro;**

**b)** **asistenţii medicali generalişti, moaşele şi asistenţii medicali care exercită profesia în unităţi de medicină primară, ambulatorii, cabinete medicale individuale, laboratoare, echivalentul în lei al sumei de 4.000 euro;  
  
c) asistenţii de farmacie din farmaciile cu circuit deschis, asistenţii medicali specialitatea igienă şi sănătate publică, echivalentul în lei al sumei de 2.000 euro.**

**d) asistenţii medicali generalişti, moaşele şi asistenţii medicali care îşi exercită profesia în regim independent, vor încheia asigurări de răspundere civilă profesională suplimentară  la o valoare minimă a riscului asigurat, echivalentul în lei a sumei de 20.000 euro.**

**Art. 2. – Asigurările de răspundere civilă în domeniul medical se vor încheia INDIVIDUAL numai cu societăţi de asigurări autorizate de Autoritatea de Supraveghere Financiară – Sectorul asigurări.**

**Art. 3. – Valorile prevăzute la art. 1 sunt minimale, asistenţii medicali generalişti, moaşele şi asistenţii medicali având libertatea ca, în funcţie de specificul locului de muncă şi activităţilor efectiv desfăşurate, să încheie contracte de asigurare pentru răspundere civilă profesională la valori mai mari.**

**NU vom prelua dosare cu asigurările incomplete pentru anul 2023!**